Polisie onderbreek grootskaalse rooftogToyota Quantum ‘n Vragmotor vol Toyota Quantum-enjins is Woensdagoggend in die Ikwezi-gebied in Soweto, Johannesburg, opgespoor nadat vermeende diewe deur die polisie onderbreek is. “Die polisie het omstreeks 08:40 ‘n wenk ontvang dat ‘n vragmotor naby die treinstasie parkeer staan en dat enjins in ‘n kleiner vragmotor afgelaai word,” het ao Kay Makhubela, woordvoerder van die polisie, gesê. Die mans wat die enjins oorgedra het, het gevlug toe die polisie opdaag, het hy gesê. Tien enjins is in die vragmotor opgespoor. ‘n Onbekende aantal is reeds verwyder. Makhubela het gesê die vragmotor en enjins is Dinsdagaand uit ‘n aanleg in Rosettenville gesteel.